
	Bosna i Hercegovina

BRČKO DISTRIKT

BOSNE I HERCEGOVINE

Komisija-Povjerenstvo za papire od vrijednosti/vrijednosne papire 


Босне Сребрене бр. 28, Брчко, телефон: 049 232 540, 049/232-550, телефакс: 049/231-891, e-пошта: info@secbdbih.org

Bosne Srebrene br. 28, Brčko, telefon: 049 232 540, 049/232-550, telefaks 049/231-891, e-mail: info@secbdbih.org
Broj: 33-15.01-270/25
Datum: 25. 7. 2025. godine
Na osnovu člana 66. Zakona o papirima od vrijednosti (prečišćeni tekst) „Službeni glasnik Brčko distrikta BiH“, broj: 25/25, člana 7. Statuta Komisije za papire od vrijednosti Brčko distrikta BiH, Pravilnika o organizaciji Komisije i sistematizaciji radnih mjesta, broj 02-15.01-92/25, Pravilnika o zapošljavanju, broj: 02-15.01-261/25 i Odluke o raspisivanju javnog konkursa, broj: 33-15.01-270/25 od 16. 7. 2025. godine. Komisija za zapošljavanje  
r a s p i s u j e
JAVNI KONKURS 
za prijem zaposlenika u radni odnos
1. Administrator – na neodređeno vrijeme
Opis poslova radnog mjesta i odgovornosti:
1. obavlja administrativne, tehničke i druge opće poslove Komisije;

2. radi pod neposrednim rukovodstvom sekretara Komisije i predsjednika Komisije;

3. sistematizuje i čuva dokumentaciju Komisije i arhivsku građu po listi
    registratorskog materijala sa rokovima čuvanja;

4. evidentira pristigle račune za plaćanje i popunjava nalog za plaćanje pristiglih
    računa;

5. izdaje certifikate – izvode o stanju i promjenama na računima vlasnika računa;
6. dostavlja podatke o stanju na računu vlasnika papira od vrijednosti na osnovu
    zahtjeva nadležnih organa;
7. vodi djelovodni protokol, popis akata, knjigu prijemne i otpremne pošte i knjigu
    ulaznih  faktura;      
8. vodi kancelarijsko poslovanje, prima, sređuje i čuva poštu i druge materijale; 

9. vodi mjesečnu evidenciju radnih časova;

10. vodi sintetičku evidenciju o utrošenim budžetskim sredstvima;

11. organizuje sastanke i prijem stranaka; 

12. obavlja sve tehničke pripreme organizacije službenih putovanja;

13. vrši prijem robe po okončanim postupcima javne nabavke i distribuira istu po nalogu
      predsjednika Komisije;

14. vrši otpremu svih vrsta pošiljki i terensku dostavu;
15. brine o stanju kancelarijskog materijala i po potrebi inicira njegovu nabavku;
16. vrši pripremu tehničke i druge dokumentacije vezanu za registraciju vozila i
      održavanje vozila;
17. pomaže u pripremi potrebne dokumentacije za izradu finansijskih izvještaja i
      planskih dokumenata;

18. mjesečno sačinjava izvještaj o radu iz svoje nadležnosti i dostavlja predsjedniku
      Komisije; 

19. učestvuje u pripremi periodičnih i godišnjih izvještaja u skladu sa zahtjevom 
      predsjednika  Komisije;

20. odgovora za zakonito izvršavanje poslova i korištenje finansijskih i
      materijalnih resursa u okviru svojih ovlaštenja;
21. obavlja i druge poslove po nalogu predsjednika Komisije i sekretara Komisije.
Kvalifikacija za radno mjesto:

· stečena diploma srednjeg obrazovanja IV stepen – društveni smjer,

· šest mjeseci radnog iskustva nakon sticanja navedene srednje stručne spreme,

· poznavanja rada na računaru (Word, Excel, internet i elektronska pošta)

Broj izvršilaca: (1) jedan
Platni razred: V4.
Na Konkurs se mogu prijaviti kandidati koji pored navedenih uslova ispunjavaju i opće uslove za zasnivanje radnog odnosa:

· da je državljanin BiH,
· da je punoljetan,
· da je zdravstveno sposoban,
· da se protiv njega ne vodi krivični postupak.
Prijava na Konkurs se podnosi na obrascu Komisije za papire od vrijednosti sa tačnim i istinitim podacima te mora biti čitko popunjena i svojeručno potpisana.

Kandidat koji, nakon sprovedene konkursne procedure, bude izabran na radno mjesto dužan je u roku od 7 (sedam) dana dostaviti originalne dokumente kojim dokazuje da ispunjava opće i posebne uslove za radno mjesto na koje je izabran.

Konkurs je otvoren od 31. 7. 2025. godine do 14. 8. 2025. godine.
Prijave se mogu dostaviti poštom ili osobno na adresu Komisije za papire od vrijednosti, Bosne Srebrene 28, Brčko, najkasnije do 14. 8. 2025. godine do 14.30 sati.
                                                                                                             Predsjednik                                                                           Dostavljeno:                                                                 
1. Naslovu,
  Muamer Ahmetspahić, dipl. oec.
2. Arhivi.

